rejauldu/bengali-wikipedia huggingface dataset:
অলকা সরাবগী (জন্ম ১৭ নভেম্বর ১৯৬০) একজন ভারতীয় ঔপন্যাসিক ও হিন্দি ভাষার একজন ছোট গল্প লেখক। তিনি ২০০১ সালে তার উপন্যাস কলিকথা: ভায়া বাইপাস উপন্যাসের জন্য সাহিত্য অকাদেমি পুরস্কার লাভ করেন।   প্রারম্ভিক জীবন  অলকা সরাবগী ১৯৬০ সালের ১৭ নভেম্বর কলকাতায় রাজস্থানী পরিবারের মারওয়ারী পরিবারে জন্মগ্রহণ করেন। তিনি কলকাতা বিশ্ববিদ্যালয় থেকে পিএইচডি ডিগ্রি লাভ করেন। তার গবেষণার বিষয় ছিল রঘুবীর শাহীর কবিতা।  সারবগী তার বিয়ে ও দুই সন্তান জন্ম লাভের পর ছোটগল্প লিখতে শুরু করেন। তার প্রথম লিখিত বই ছিল আপ কি হামসি। বইটির বিষয়বস্তু নেওয়া হয়েছে রঘুবীর শাহীর একটি কবিতা থেকে। সারবগীর মেন্টর অশোক সেকসারিয়া তার এই বইটি বর্তমান সাহিত্য নামে একটি হিন্দি সাহিত্য সাময়িকীতে প্রেরণ করেন যেখানে এটি সাদরে গৃহীত হয়। ১৯৯৬ সালে তার দ্বিতীয় বই কাহানী কি তালাশ মে বের হয়। যা ছোট গল্পের একটি সংকলন ছিল।  তার প্রথম উপন্যাস প্রকাশিত হয় ১৯৯৮ সালে। উপন্যাসের নাম ‘কলিকথা: ভায়া বাইপাস’। এই উপন্যাসের জন্য ২০০১ সালে তিনি সাহিত্য অকাদেমি পুরস্কার লাভ করেন। তার সর্বশেষ উপন্যাস প্রকাশিত হয় ২০১৫ সালে।   গ্রন্থ                  তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:ভারতীয় ঔপন্যাসিক বিষয়শ্রেণী:সাহিত্য অকাদেমী পুরস্কার বিজয়ী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:হিন্দি ভাষার লেখক বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:ভারতীয় নারী ঔপন্যাসিক বিষয়শ্রেণী:জীবিত ব্যক্তি বিষয়শ্রেণী:কলকাতার লেখক বিষয়শ্রেণী:পশ্চিমবঙ্গের লেখিকা বিষয়শ্রেণী:২১শ শতাব্দীর ভারতীয় অ-কল্পকাহিনী লেখক বিষয়শ্রেণী:পশ্চিমবঙ্গের ঔপন্যাসিক
পুলহ (সংস্কৃত: पुलह) হলেন বিশ্বব্রহ্মাণ্ডের সৃষ্টিকর্তা প্রজাপতি ব্রহ্মার পুত্র এবং সপ্তর্ষির মধ্যে অন্যতম। সপ্তর্ষির আর ছয়জন সদস্য হলেন মরীচি, অত্রি, পুলস্ত্য, অঙ্গিরা, ক্রতু, বশিষ্ঠ।Inhabitants of the Worlds Mahanirvana Tantra, translated by Arthur Avalon, (Sir John Woodroffe), 1913, Introduction and Preface. The Rishi are seers who know, and by their knowledge are the makers of shastra and "see" all mantras. The word comes from the root rish Rishati-prapnoti sarvvang mantrang jnanena pashyati sangsaraparangva, etc. The seven great Rishi or saptarshi of the first manvantara are Marichi, Atri, Angiras, Pulaha, Kratu, Pulastya, and Vashishtha. In other manvantara there are other sapta-rshi. In the present manvantara the seven are Kashyap, Atri, Vashishtha, Vishvamitra, Gautama, Jamadagni, Bharadvaja. To the Rishi the Vedas were revealed. Vyasa taught the Rigveda so revealed to Paila, the Yajurveda to Vaishampayana, the Samaveda to Jaimini, Atharvaveda to Samantu, and Itihasa and Purana to Suta. The three chief classes of Rishi are the Brah-marshi, born of the mind of Brahma, the Devarshi of lower rank, and Rajarshi or Kings who became Rishis through their knowledge and austerities, such as Janaka, Ritaparna, etc. Thc Shrutarshi are makers of Shastras, as Sushruta. The Kandarshi are of the Karmakanda, such as Jaimini. অন্যমতে, পুলহ হলেন প্রজাপতির মধ্যে অন্যতম একজন।  মহাভারত অনুসারে, কিংপুরুষরা ছিলেন ঋষি পুলহের সন্তানাদি।  জীবন প্রথম মন্বন্তর এ জন্মের সময়, পুলহ দক্ষের কন্যা, ক্ষমার সাথে বিবাহ বন্ধনে আবদ্ধ হন। তাদের তিন পুত্র ছিল -কর্দম, কনকপীঠ এবং উর্বরীবত এবং এক মেয়ে পীভারি। ভাগবত পুরাণ অনুসারে পুলহ, ঋষি কর্দম ও দেবাহুতির কন্যা গতির সাথেও বিবাহ করেছিলেন। পুলহ ও গতির তিন পুত্র ছিল - কর্মশ্রেষ্ঠ, বারিয়াংসু ও সহীষ্ণু। ঋষি পুলহকে প্রজাপতি ব্রহ্মার পঞ্চম পুত্র বলে মনে করা হয়। তিনি ব্রহ্মার মস্তিষ্ক থেকে উদ্ভূত হয়েছিলেন। ব্রহ্মা সপ্তর্ষি (সাতজন ঋষি) এবং দশ প্রজাপতি তৈরি করেছিলেন। সনাতন বিশ্বাস অনুযায়ী, এরাই হলেন সকল মানবজাতির পিতা। পুলহ ঋষি সানন্দনের কাছ থেকে জ্ঞানশক্তি অর্জন করেন ও সমস্ত জ্ঞান মহামুনি গৌতমকে সঞ্চারিত করেছিলেন। তিনি অলকানন্দা নদীর তীরে তীব্র তপস্যা করেছিলেন এবং তার জন্য দেবরাজ ইন্দ্রের সভায় উপস্থিত হয়ে সম্মানিত হন। কথিত আছে যে, রাজা ভরত তাঁর সমস্ত রাজ্যাকাঙ্ক্ষা পরিত্যাগ করে পুলহের স্নেহের আশ্রয় চেয়েছিলেন। বিশ্বাস করা হয় যে, ঋষি পুলহ ভগবান শিবের এক মহান উপাসক ছিলেন। পুলহের ভক্তিতে সন্তুষ্ট হয়ে শিব বারাণসীতে পুলহেশ্বর রূপে আবির্ভূত হন। আরো দেখুন  পুলস্ত্য  ব্রহ্মা  সপ্তর্ষি   তথ্যসূত্র   বিষয়শ্রেণী:হিন্দু দেবতা বিষয়শ্রেণী:হিন্দু দেবদেবী বিষয়শ্রেণী:ঋষি বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:প্রজাপতি (দেবতা)
ধন্য ভগৎ / ধান্না ভগৎ, যিনি ধন্য জাট, ধন্য জাট্ট, ধন্য বৈরাগী বা সন্ত ধন্য (জন্ম: ১৪১৫) নামেও পরিচিত, হলেন একজন রহস্যবাদী কবি এবং একজন বৈষ্ণব ভক্ত, যার তিনটি স্তোত্র গুরু গ্রন্থ সাহিবে সংকলিত রয়েছে।   প্রথম জীবন  ধন্য রাজস্থানের জয়পুর জেলার তহসিল ফাগির চৌরু গ্রামে ধলিওয়াল গোত্রের এক হিন্দু জাট পরিবারে জন্মগ্রহণ করেনDarshan Singh, Guru Granth Sahib Among The Scriptures Of The World, Publication Bureau, Punjabi University, 1 January 2004, page 107. এবং তিনি ভক্তি সাধক-কবি গুরু রামানন্দের শিষ্য ছিলেন।   জনপ্রিয় সংস্কৃতিতে  ভারতীয় চলচ্চিত্র নির্মাতা কিদার নাথ শর্মা ১৯৪৫ সালে ধন্য ভগৎ নির্মাণ করেন যাতে কমল জামিনদার নাম ভূমিকায় অভিনয় করেন। ১৯৭৪ সালে দারা সিং অভিনীত ভারতীয় পাঞ্জাবি ভাষার চলচ্চিত্র ভগৎ ধন্য জাট মুক্তি পায়।   আরও দেখুন   রামানন্দী সম্প্রদায়।   তথ্যসূত্র   Sahib Sirigh, Bhagat-BaniSati`k, vol. I. Amritsar, 1979   বহিঃসংযোগ   Bhagat Dhanna Gurudwara  বিষয়শ্রেণী:পাঞ্জাবি ব্যক্তি বিষয়শ্রেণী:শিখ ভগৎ
খন্দকার বা খোন্দকার () ফার্সি শব্দ। খন্দকার বাংলাদেশ এবং পৃথিবীর বিভিন্ন দেশের মুসলিমদের পদবি হিসেবে ব্যবহৃত হয়ে থাকে। মুসলিম সমাজের ফারসি শিক্ষক হিসেবে খোন্দকার বা খন্দকারের পরিচয় পাওয়া যায়। আবার ফারসি ভাষায়, খন্দকার বলে একটি শব্দ আছে যার অর্থ শিক্ষক।  সাধারণ ভাবে খোন্দকার বা খন্দকার অর্থ হচ্ছে কৃষক বা চাষাবাদকারী । মনে করা হয় ফারসি ‘কনদহ’ এর যার অর্থ ‘কৃষি’ সাথে কার যুক্ত হয়ে কনদহকার> খনদহকার>খন্দকার হয়েছে। ভিন্ন মতে, খন্দকারের মূল উৎপত্তি সংস্কৃত কন্দ> খন্দ যার অর্থ ফসল বলা হয়েছে। এই খন্দ এর সঙ্গে কার যুক্ত হয়েও খন্দকার> খোন্দকার হতে পারে।   উল্লেখযোগ্য ব্যক্তি    খন্দকার অলিউজ্জামান আলম  খন্দকার আজিজুল ইসলাম   খন্দকার আজিজুল হক আরজু  খন্দকার আবদুল হামিদ  খন্দকার আবদুল হাফিজ  খন্দকার আবদুল বাতেন  খন্দকার মোহাম্মদ আশরাফুল মুনিম  খোন্দকার আব্দুল্লাহ জাহাঙ্গীর  খোন্দকার আব্দুল মালেক শহীদুল্লাহ  খন্দকার আব্দুল মালিক  খন্দকার আব্দুল মান্নান  খন্দকার আব্দুল মুত্তালিব  খন্দকার আব্দুল জলিল (সিলেটের রাজনীতিবিদ)  খন্দকার আব্দুল জলিল (শরীয়তপুরের রাজনীতিবিদ)  খন্দকার আবদুর রশিদ  খন্দকার আবু বকর (অ্যাটর্নি জেনারেল)  খন্দকার আবু বকর (রাজনীতিবিদ)  খন্দকার আবু তাহের  খন্দকার আবু তালেব  খন্দকার আবুল কাশেম  খন্দকার আমিরুল ইসলাম  খোন্দকার আমীর হাসান  খন্দকার আসাদুজ্জামান  খোন্দকার আশরাফ হোসেন  খন্দকার আনোয়ারুল ইসলাম  খোন্দকার ইব্রাহিম খালেদ  খন্দকার গোলাম মোস্তফা  খন্দকার নাজমুল হুদা  খন্দকার নাসিরুল ইসলাম  খোন্দকার নাসিরউদ্দিন  খন্দকার নুরুল আলম  খন্দকার নূরজাহান ইয়াসমিন বুলবুল  খন্দকার রেজানুর হোসেন  খন্দকার সিদ্দিক-ই-রাব্বানী  খোন্দকার সিরাজুল হক  খন্দকার শামস্ উদ্দিন আহাম্মাদ  খন্দকার বদর উদ্দিন  খন্দকার রশিদুজ্জামান দুদু  খোন্দকার দেলোয়ার হোসেন  খন্দকার মমতা হেনা লাভলী  খোন্দকার মনোয়ার হোসেন  খন্দকার মতিউর রহমান  খন্দকার মফিজুর রহমান  খন্দকার মোহাম্মদ খুররম  খন্দকার মোশতাক আহমেদ  খন্দকার মোশাররফ হোসেন (ফরিদপুরের রাজনীতিবিদ)  খন্দকার মোশাররফ হোসেন (কুমিল্লার রাজনীতিবিদ)  খন্দকার মাহমুদুল হাসান  খন্দকার মাহবুব উদ্দিন আহমদ  খন্দকার মুস্তাহিদুর রহমান  খন্দকার ফারুক আহমদ  খন্দকার হারুন-উর-রশিদ  খন্দকার হাসিবুল কবির  খোন্দকার ছদরুল আমিন হাবিব  সুজা খন্দকার  ইকবাল খন্দকার  বাদল খন্দকার  কচি খন্দকার  মিল্টন খন্দকার  রহিমা খন্দকার  দীপা খন্দকার  মালা খন্দকার  স্বাতী খন্দকার  শহীদ খন্দকার  শহীদ উল্লা খন্দকার  আকবর আলী খন্দকার  আবদুল আজিজ খন্দকার  আবদুল করিম খন্দকার  আমজাদ আলী খন্দকার  এম. এইচ. খন্দকার  ওবায়দুল হক খোন্দকার  গোলাম আকবর খোন্দকার  মোকাররম হোসেন খোন্দকার  হাসান মাহমুদ খন্দকার  রেজাউল আলম খন্দকার  ফজলুর রহমান খন্দকার  ফজলুল হক খোন্দকার উপসংহার : ফারসি ভাষায় খন্দকার শব্দের অর্থ শিক্ষক। খন্দকার শব্দটির উৎপত্তি মুসলিম সমাজের ফারসি শিক্ষক হিসেবে বলে মনে করা হয়। খন্দকার শব্দটির উৎপত্তি সামন্ত সমাজ থেকে পেশাজীবী হিসেবে বলে মনে করা হয়। খন্দকার শব্দটির উৎপত্তি ফারসি শব্দ ‘কনদহ’ থেকে বলে মনে করা হয়। ‘কনদহ’ শব্দের অর্থ কৃষি। খন্দকার শব্দটির উৎপত্তি সংস্কৃত শব্দ ‘কন্দ’ থেকেও বলে মনে করা হয়। ‘কন্দ’ শব্দের অর্থ ফসল।  আরো দেখুন   বাঙালি মুসলমানদের পদবিসমূহ   তথ্যসূত্র   বিষয়শ্রেণী:বাঙালি মুসলিম পদবি বিষয়শ্রেণী:সম্মানসূচক পদবি বিষয়শ্রেণী:পদবিসমূহ
thumb|right|250px|সদর দপ্তরসহ পাঞ্জাবের জেলা মোগা জেলা ভারতের পাঞ্জাব রাজ্যের বাইশ জেলার মধ্যে অন্যতম। ২৪ নভেম্বর ১৯৯৫ সালে মোগা জেলা ফরিদকোট জেলা থেকে আলাদা হয়ে পাঞ্জাব রাজ্যের ১৭তম জেলা হয়ে ওঠে। ভারতের পাঞ্জাবের মধ্যে সবচেয়ে বেশি গম ও ধান উৎপাদনের মধ্যে রয়েছে মোগা জেলা। মোগা শহর ও মোগা জেলার লোকেরা মালওয়া সংস্কৃতির অন্তর্ভুক্ত।  পূর্বে মোগাকে জেলা করার জন্য বহু চেষ্টা করা হয়েছিল কিন্তু সবকিছুই ব্যর্থ হয়েছিল। অবশেষে পাঞ্জাবের তৎকালীন মুখ্যমন্ত্রী এস. হরচরণ সিং ব্রার ১৯৪৫ সালের ২৪ নভেম্বর মোগাকে জেলা করার জন্য জনগণের দাবিতে একমত হন। পূর্বে মোগা ফরিদকোট জেলার উপজেলা ছিল। মোগা শহরটি জেলার সদর শহর যা ফিরোজপুর-লুধিয়ানা সড়কে অবস্থিত। তখতপুরা সাহেব এই জেলার অন্যতম পরিচিত গ্রাম।  শহর  বাঘা পুরানা, বাধনী কালান, ধর্মকোট, নীহাল সিং ওয়াল এবং ঘাল কালান শহরগুলি মোগা জেলার অন্তর্গত। থাথি ভাই, রাজিয়ানা, দুনে কে, ল্যান্দে কে, সমাধ ভাই, বুঘিপুরা, দৌধর, দুধিকে, লোপন, হিম্মতপুরা এবং চুগাওয়ানের মতো গ্রামগুলোও এই জেলার অন্তর্গত।  মোগা ও ফরিদকোটকে সংযোগের দ্বারা বাঘা পুরানা প্রধান রাস্তায় অবস্থিত এবং এইভাবে সমস্ত পাঞ্জাব জুড়ে বাসের জন্য একটি প্রধান কেন্দ্র। পাঞ্জাবের বাঘা পুরানা থানার প্রধান এখতিয়ার রয়েছে; ৬৫টি 'পিন্ড' বা গ্রামসমূহ এই থানার নিয়ন্ত্রাধীন। শহরটি মূলত তিনটি পট্টি বা শাখায় অবস্থিত: মুগলু পট্টি (সবচেয়ে বড় একটি), বাঘা পট্টি এবং পুরানা পট্টি। শহরটিতে সমৃদ্ধশালী লোকের ন্যায্য অংশ রয়েছে এবং তাই পার্শ্ববর্তী শহর ও গ্রামগুলোর তুলনায় গড় জীবনযাত্রার মান উপরে।  হারামকোট হল মোগা জেলার একটি শহর এবং একটি পৌর পরিষদ। দৌধর মোগার বৃহত্তম গ্রাম।  জনমিতি     ২০১১ সালের আদমশুমারী অনুযায়ী মোগা জেলার জনসংখ্যা ৯,৯২,২৮৯ জন, যা মোটামুটিভাবে ফিজি দেশ অথবা মার্কিন যুক্তরাষ্ট্রের অঙ্গরাজ্য মন্টানার সমান। ভারতে এর অবস্থান ৪৪৭তম (মোট ৬৪০ এর মধ্যে)। জেলাটির জনসংখ্যার ঘনত্ব প্রতি বর্গকিলোমিটারে ৪৪৪ জন (১,১৫০/বর্গমাইল)। ২০০১-২০১১ সময়কালে এক দশকে জনসংখ্যা বৃদ্ধির হার ছিল ১০.৯%। মোগার লিঙ্গ অনুপাত প্রতি ১,০০০ জন পুরুষের বিপরীতে ৮৯৩ জন মহিলা এবং সাক্ষরতার হার ৭১.৬%।  শিক্ষা  প্রকৌশলী কলেজ, বিদ্যালয় ইত্যাদি শিক্ষাপ্রতিষ্ঠানের জন্যও মোগা শহর পরিচিত। মোগা শহরের কয়েকটি বিখ্যাত বিদ্যালয় এবং কলেজগুলো হল:   ডি এম কলেজ  গুরু নানাক কলেজ  ডি এন মডেল উচ্চ মাধ্যমিক বিদ্যালয় 'লিটল মিলেনিয়াম স্কুল মোগা'—কে ব্রেনফিড ম্যাগাজিন জরিপ ২০১৬ দ্বারা পাঞ্জাবের সেরা দশ প্রাক-বিদ্যালয় এবং ভারতের সেরা ১০০ বিদ্যালয়ের সেরা হিসেবে ভূষিত করা হয়। অনুষ্ঠানটি কিরণ বেদী উপস্থাপন করেছিলেন।   উল্লেখযোগ্য ব্যক্তি   তথ্যসূত্র  বহিঃসংযোগ   অফিসিয়াল ওয়েবসাইট  বিষয়শ্রেণী:পাঞ্জাবের (ভারত) জেলা বিষয়শ্রেণী:মোগা জেলা
ইসলাম বিষয়ক মন্ত্রণালয় () হল মালদ্বীপ প্রজাতন্ত্রের একটি সরকারী সংস্থা, দেশের ধর্মীয় বিষয়গুলি পরিচালনা করে। এটি পূর্বে ইসলামিকবিষয়ক সুপ্রিম কাউন্সিল নামে পরিচিত ছিল এবং ১৯৯৬ সালে মালদ্বীপের রাষ্ট্রপতি মাউমুন আব্দুল গাইয়ুম এটি গঠন করেছিলেন। ২০০৮ সালের নভেম্বরে প্রতিষ্ঠানটির নামকরণ করা হয়, মালদ্বীপের প্রেসিডেন্ট মোহাম্মদ নাশিদ। মালদ্বীপের সংবিধান দ্বারা ইসলামিকবিষয়ক মন্ত্রণালয়ের আদেশ প্রতিষ্ঠিত হয়।   দায়িত্ব    ধর্মীয় বিষয়ে মালদ্বীপ সরকারকে পরামর্শ দেওয়া।   সাধারণ জনগণের ধর্মীয় দৃষ্টিভঙ্গি নিয়ন্ত্রণ করা।   হিদায়াথুগে আলী'র রক্ষণাবেক্ষণ ও প্রকাশনা   ধর্মীয় ঐক্য আইন ৯৪/৬ সংরক্ষণের অধীনে কর্তব্য।   জুমার নামাজ সংক্রান্ত বিষয় তত্ত্বাবধান করা।   ধর্মীয় গ্রন্থ পরিদর্শন ও অনুমোদন।   মালদ্বীপে মসজিদের রক্ষণাবেক্ষণ।   মালদ্বীপবাসীদের দ্বারা অনুসরণ করা ইসলামী ক্যালেন্ডার সেট করা।   ইসলাম ছাড়া ধর্মীয় প্রচার নিষিদ্ধ।   যাকাত ব্যবস্থাপনা এবং সংশ্লিষ্ট দিক। তহবিল ব্যবস্থাপনা।   হজ সংক্রান্ত বিষয়ে তদারকি করা।   ইসলামিক সেন্টারে ইসলামিক লাইব্রেরি রক্ষণাবেক্ষণ।   মালদ্বীপে অনুসরণ করা নামাজের সময়গুলি বজায় রাখা   ধর্মীয় বিষয়ে বিভিন্ন শিক্ষা প্রতিষ্ঠানে পরামর্শ ও সহযোগিতা করা।   কুরআন অধ্যয়ন কেন্দ্রের রক্ষণাবেক্ষণ।   অন্যান্য ধর্ম-সম্পর্কিত বিষয়।    আরো দেখুন    মালদ্বীপে ধর্মের স্বাধীনতা   তথ্যসূত্র    বহিঃসংযোগ    ইসলামী বিষয়ক মন্ত্রণালয়  ইসলামিক বিষয়ক মন্ত্রণালয়   বিষয়শ্রেণী:মালদ্বীপে ইসলাম বিষয়শ্রেণী:মালদ্বীপ সরকার বিষয়শ্রেণী:মালদ্বীপ সরকারের মন্ত্রণালয়
লকডাউন অল'ইটালিয়ানা ( ) হল এনরিকো ভানজিনা পরিচালিত ২০২০ সালের একটি ইতালীয় হাস্যরসাত্মক চলচ্চিত্র।    অভিনয়শিল্পীগণ    জিওভানির চরিত্রে ইজিও গ্রেজিও  ওয়াল্টার চরিত্রে রিকি মেমফিস  মারিলা চরিত্রে পাওলা মিনাচ্চিওনি  তামারা চরিত্রে মার্টিনা স্টেলা  মনিকা চরিত্রে মারিয়ালুইসা জ্যাকোবেলি  বিয়াঙ্কার চরিত্রে রোমিনা পিয়েরডোমেনিকো  আলবার্তো পার্সিচেত্তির চরিত্রে রিকার্ডো রসি  লেপোর চরিত্রে বিয়াজিও ইজ্জো  মারিওনি চরিত্রে মাউরিজিও মাতিওলি  ফ্যাব্রিজিও ব্র্যাকোনেরি  ভেরোনিকার চরিত্রে গাইয়া ইনসেঙ্গা  পাওলো চরিত্রে এনজো সালভি (কণ্ঠ)  গেতানো চরিত্রে জিউসেপ্পে ক্যাস্টেলট্রিওন   তথ্যসূত্র    বহিঃসংযোগ        বিষয়শ্রেণী:ইতালীয় হাস্যরসাত্মক চলচ্চিত্র বিষয়শ্রেণী:ইতালীয় ভাষার চলচ্চিত্র বিষয়শ্রেণী:ইতালীয় চলচ্চিত্র বিষয়শ্রেণী:২০২০-এর চলচ্চিত্র বিষয়শ্রেণী:২০২০-এর হাস্যরসাত্মক চলচ্চিত্র
ময়মনসিংহ পল্লী বিদ্যুৎ সমিতি-১ হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতি মধ্যে একটি। ময়মনসিংহ পল্লী বিদ্যুৎ সমিতি-১ ময়মনসিংহ বিভাগের ময়মনসিংহ জেলা ও ঢাকা বিভাগের  টাঙ্গাইল জেলার কয়েকটি জোনাল অফিসের মাধ্যমে  ৮টি উপজেলায় বিদ্যুৎ সেবা প্রদান করে থাকে। এ পল্লী বিদ্যুৎ সমিতিটি প্রতিষ্ঠিত হয় ২৭ আগস্ট জানুয়ারী ১৯৮২ সালে।  ইতিহাস এ সমিতিটি ২৭ আগস্ট ১৯৮২ সালে রেজিস্ট্রেশন প্রাপ্ত হয় এবং ১৫ মার্চ ১৯৮৪ সালে এ যাত্রা শুরু হয়। এ সমিতির অধীন ৮৬টি উইনয়ন ও ১৬২১টি গ্রাম রয়েছে। এ সব এলাকায় শতভাগ বিদ্যুৎ প্রদান করা হয়। মুক্তাগাছা, অফিসটি প্রধান অফিস হিসাবে ব্যবহার হয়। ভিশন ও মিশন ময়মনসিংহ পল্লী বিদ্যুৎ সমিতি-১, ১৯৮২ ইং সালে কার্যক্রম শুরুর প্রারম্ভিক সময় হতে ময়মনসিংহ জেলার কৃষি, শিল্প ও আর্থ-সামাজিক অবস্থার উন্নয়নে ব্যাপক ভূমিকা রাখছে।  লাভ নয়, লোকসান নয় - গ্রাহকগণই প্রকৃত মালিক ও সেবক মূলনীতিতে এবং সমবায় ভিত্তিতে রাজশাহী পল্লী বিদ্যুৎ সমিতি-এর কার্যক্রম পরিচালিত হয়।  জোনাল অফিস সমূহ এ পল্লী বিদ্যুৎ সমিতির অধীনে থাকা জোনাল অফিস গুলো হচ্ছে:  মধুপুর জোনাল অফিস  ঘাটাইল জোনাল অফিস  ধনবাড়ি জোনাল অফিস  ফুলবাড়িয়া জোনাল অফিস  গোপালপুর জোনাল অফিস  সাব জোনাল অফিস গুলো হচ্ছে  কালিবাড়ি (মুক্তাগাছা)  আছিম (ফুলবাড়িয়া)   ভূঞাপুর  গ্রাহক সংখ্যা এ পল্লী বিদ্যুৎ সমিতিতে ২,১৪,৩৫২ জন গ্রাহক রয়েছে।  অন্যান্য তথ্য  মোট আয়তন= ২২৬৩.০৮ বর্গকিলোমিটার  অভিযোগ কেন্দ্র=১৬টি  সাব-ষ্টেশন (সংখ্যা ও ক্ষমতা)= ১২ টি,   মোট সংযোগসৃষ্টি = ৫,৩০,৭০৪ টি  বিদ্যুতায়িত লাইনের পরমিান = ১০,৪৩৭.০৬৪ কি.মি.  জনবল  কর্মকর্তা= ২০ জন সমিতি বোর্ড মোট ৯জন সদস্য নিয়ে এ পল্লী বিদ্যুৎ সমিতির বোর্ড গঠিত হয়। এ তে ৩জন মহিলা পরিচালক আছেন।  আরো দেখুন জাতীয় গ্রিড  তথ্যসূত্র  বিষয়শ্রেণী:বাংলাদেশের পল্লী বিদ্যুৎ সমিতি বিষয়শ্রেণী:ময়মনসিংহ জেলা বিষয়শ্রেণী:১৯৮২-এ বাংলাদেশে প্রতিষ্ঠিত
বৈষ্ণব উপনিষদ হল হিন্দুধর্মের ক্ষুদ্র উপনিষদ, বিষ্ণু ধর্মতত্ত্ব (বৈষ্ণবধর্ম) সম্পর্কিত। ১০৮টি উপনিষদের মুক্তিকা সংকলনে ১৪টি বৈষ্ণব উপনিষদ রয়েছে। অন্যান্য ক্ষুদ্র উপনিষদের সাথে এগুলিকে সাধারণত তেরোটি প্রধান মূখ্য উপনিষদ থেকে আলাদা শ্রেণীবদ্ধ করা হয় যাকে আরও প্রাচীন এবং বৈদিক ঐতিহ্য থেকে বিবেচনা করা হয়।  বৈষ্ণব উপনিষদগুলি ক্ষুদ্র উপনিষদের অন্যান্য গোষ্ঠীর থেকেও বৈপরীত্য, যেমন সামান্য উপনিষদগুলি সাধারণ প্রকৃতির, সন্ন্যাস উপনিষদ যা হিন্দু ত্যাগ এবং সন্ন্যাস অনুশীলনের উপর গুরুত্ব দেয়, যোগ উপনিষদ যোগের সাথে সম্পর্কিত, শৈব উপনিষদ যা শৈববাদের দিকগুলিকে হাইলাইট করে এবং শাক্ত উপনিষদ যা শাক্তবাদকে হাইলাইট করে।  এই উপনিষদগুলি বিষ্ণু, নারায়ণ, রাম বা তাঁর অবতারগুলির মধ্যে একটিকে হিন্দুধর্মে ব্রহ্ম নামে পরম আধিভৌতিক বাস্তবতা হিসাবে তুলে ধরে। এগুলো নৈতিকতা থেকে উপাসনার পদ্ধতি পর্যন্ত বিভিন্ন বিষয় নিয়ে আলোচনা করে।  কিছু বৈষ্ণব উপনিষদ একাধিক সংস্করণে বিদ্যমান, প্রতিটি সংস্করণ তাদের পাণ্ডুলিপি আবিষ্কৃত হয়েছে এমন অঞ্চলের উপর নির্ভর করে ভিন্ন বেদের সাথে সংযুক্ত। তদুপরি, পণ্ডিতগণ দ্বিমত পোষণ করেন যে কোন ক্ষুদ্র উপনিষদগুলি বৈষ্ণব; উদাহরণস্বরূপ, ডিউসেন মহা উপনিষদকে বৈষ্ণব উপনিষদ হিসেবে শ্রেণীবদ্ধ করেছেন, কিন্তু টিনোকো এটিকে সামান্য উপনিষদ হিসেবে তালিকাভুক্ত করেছে।  কালপঞ্জি প্রতিটি বৈষ্ণব উপনিষদের রচনার তারিখ অস্পষ্ট, এবং সেগুলি কখন রচিত হয়েছিল তার অনুমান পণ্ডিতদের সাথে পরিবর্তিত হয়। মাহনির মতে, ক্ষুদ্র উপনিষদগুলি প্রায় ১০০ খ্রিস্টপূর্বাব্দ থেকে ১১০০ খ্রিস্টাব্দের মধ্যে।  হাওয়াই বিশ্ববিদ্যালয়ের ধর্মের সহযোগী অধ্যাপক রামদাস ল্যাম্বের মতে, সাম্প্রদায়িক উপনিষদগুলি যেগুলি পোস্ট-বেদিক ধর্মগ্রন্থগুলি তাদের "বস্তুর একাধিক স্তর" প্রকৃতির কারণে সহজে উপাত্তযোগ্য নয়। এই উপনিষদের মধ্যে পূর্বা নৃসিংহ তপানীয় এবং উত্তর তপানীয় উপনিষদগুলি, যেগুলি নৃসিংহ তপানীয় উপনিষদের অংশ, খ্রিস্টীয় সপ্তম শতাব্দীর পূর্বের প্রাচীনতম।  প্যাট্রিক অলিভেল বলেন যে অথর্ববেদের সাথে সংযুক্ত সাম্প্রদায়িক উপনিষদ – যার মধ্যে কিছু বৈষ্ণব উপনিষদ রয়েছে – সম্ভবত ১৬ শতক পর্যন্ত দ্বিতীয় সহস্রাব্দে রচিত হয়েছিল। ১৪টি বৈষ্ণব উপনিষদের তালিকা   + বৈষ্ণব উপনিষদগুলোর তালিকা   শিরোনাম    মুক্তিকা ক্রমিক    সংযুক্ত বেদ    রচনার সময়কাল  নারায়ণ উপনিষদ    ১৮    কৃষ্ণ যজুর্বেদ      নৃসিংহ-তাপনীয় উপনিষদ    ২৭    অথর্ববেদ    সপ্তম শতাব্দীর আগে  মহানারায়ণ উপনিষদ    ৫২    অথর্ববেদ    খ্রিস্টপূর্ব ১ম সহস্রাব্দের দ্বিতীয়ার্ধ  রামরহস্য উপনিষদ    ৫৪    অথর্ববেদ    ১৭ শতাব্দী  রাম-তাপনীয় উপনিষদ    ৫৫    অথর্ববেদ    ১৬ শতাব্দী   বাসুদেব উপনিষদ    ৫৬    সামবেদ    আধুনিক পাঠ্য  অব্যক্ত উপনিষদ    ৬৮    সামবেদ    সপ্তম শতাব্দীর আগে  তারাসার উপনিষদ    ৯১    শুক্ল যজুর্বেদ    ১৪ শতাব্দীর পরে  গোপাল-তপানীয় উপনিষদ    ৯৫    অথর্ববেদ    সপ্তম শতাব্দী  কৃষ্ণ উপনিষদ    ৯৬    অথর্ববেদ    মধ্যযুগের শেষের দিকে  হয়গ্রীব উপনিষদ    ১০০    অথর্ববেদ    ১০ শতাব্দীর পরে  দত্তাত্রেয় উপনিষদ    ১০১    অথর্ববেদ    ১৪ বা ১৫ শতাব্দী  গরুড় উপনিষদ    ১০২    অথর্ববেদ      কলি-সন্তরণ উপনিষদ    ১০৩    কৃষ্ণ যজুর্বেদ   ১৫০০ খৃষ্টাব্দের পূর্বে  তথ্যসূত্র  গ্রন্থপঞ্জি  বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌
থাম্ব|240x240পিক্সেল|পণ্যের স্বাভাবিক জীবন চক্র শিল্প ক্ষেত্রে, পণ্য জীবনচক্র ব্যবস্থাপনা বলতে বোঝায়, একটি পণ্য তৈরি করার শুরু থেকে প্রকৌশল নকশা এবং উৎপাদন, সেবা ও উৎপাদিত পণ্যের বিপনন ইত্যাদির সামগ্রিক ব্যবস্থা করার প্রক্রিয়া।  এটি জনশক্তি, উপাত্ত, পদ্ধতিসমূহ ও ব্যবসায় কৌশলকে একত্রিত করে এবং পণ্য সম্পর্কিত তথ্য প্রদান করে যা কোম্পানি ও তাদের অন্যান্য প্রতিষ্ঠানের জন্য মেরুদন্ড হিসেবে কাজ করে।   ইতিহাস  বর্ধিত ব্যবসায়ের উৎসাহ বর্তমানে পরিচিত হচ্ছে পণ্য জীবনচক্র ব্যবস্থাপনা নামে যেটা এসেছে আমেরিকান মটরস কর্পোরেশন (এএমসি)। ফ্রানকোইস কাসটাইং, “পণ্য প্রকৌশল ও উন্নয়ন” এর সহ-সভাপতি এর মতে, ১৯৮৫ সালে অটোগাড়ি প্রস্তুতকারীরা বড় বড় প্রতিযোগীর সাথে ভালভাবে প্রতিযোগিতা করার জন্য এমন একটি উপায় বের করার চেষ্টা করছিল যেটা পণ্য উন্নয়ন প্রক্রিয়াকে ত্বরান্বিত করবে।  বড় ধরনের বাজেটের ঘাটতির কারণে জেনারেল মটরস, ফর্ট এবং অন্যান্য বিদেশি প্রতিযোগিরা গবেষণা ও উন্নয়নের উপর বেশি গুরুত্ব দিচ্ছিল তাদের প্রধান পণ্যগুলোর (বিশেষ করে জীপ গাড়ি) জীবন চক্র বৃদ্ধি করার জন্য।  পরিপক্ব জীপ চেরকি (এক্সজে) যেটা আধুনিক স্পর্টস ইউটিলিটি গাড়ি হিসেবে বাজারে ছাড়ার পর, এএমসি একটি নতুন মডেল উন্নয়ন করার কাজ শুরু করেছিল, যেটা পরে “জীপ গ্রান্ড চেরকি” নামে বাজারে আসে। প্রথমে তারা দ্রুত পণ্য উন্নয়নের জন্য কম্পিউটার নিয়ন্ত্রিত নকশা (CAD) সফটওয়্যার ব্যবহার করেছিল যা প্রকৌশলীদের বেশি উৎপাদনশীল করে। তাদের দ্বিতীয় প্রচেষ্টা ছিল নতুন যোগাযোগ পদ্ধতি যা দ্রুত দ্বন্দ্ব মীমাংসা করতে ব্যবহারিত হত এবং প্রকৌশলীক পরিবর্তন কমিয়ে ছিল, কারণ সব নকশা ও তথ্য কেন্দ্রীয় ডাটাবেস এ সংরক্ষণ করা থাকত। পণ্য উপাত্ত ব্যবস্থাপনা ছিল খুবই কার্যকরি, যেটা এএমসি পরে ক্রাইসলার ক্রয় করেছিল, এই পদ্ধতি পরবর্তীতে ব্যবসায়ের অন্যান্য অংশে প্রসারিত করা হয় পণ্য নকশা ও তৈরিকরণ এর সাথে নিয়োজিত সকলকে একত্রিত করার জন্য। ব্যবস্থাপনা প্রযুক্তির প্রাথমিক ব্যবহারের মাধ্যমে, ক্রাইসলার নিজেকে মোটরযান শিল্পে সস্তা দামের গাড়ি প্রস্তুতকারী হিসেবে প্রতিষ্ঠিত করেছিল, ১৯৯০ সালের মাঝামাঝিতে শিল্পের গড় উন্নয়ন ব্যয় অর্ধেকে নেমেছিল।  তথ্যসূত্র  বিষয়শ্রেণী:উৎপাদন ও প্রস্তুতকরণ বিষয়শ্রেণী:মার্কা ব্যবস্থাপনা বিষয়শ্রেণী:পণ্য জীবনচক্র ব্যবস্থাপনা
স্পলিরিস খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।   মুদ্রা  স্পলিরিসের তিন ধরনের মুদ্রা পাওয়া যায়। এক ধরনের মুদ্রায় তার সঙ্গে ইন্দো-সিথিয় শাসক ভোনোনেসের নাম ও প্রতিকৃতি রয়েছে। অপর এক ধরনের মুদ্রায় শুধুমাত্র তার নিজের নাম ও প্রতিকৃতি রয়েছে। এই ধরনের মুদ্রাগুলির এক পিঠে অশ্বারূঢ় বর্মপরিহিত রাজার প্রতিকৃতি সহ গ্রিক লিপিতে বাসিলেওস মেগালোউ স্পালিরিসোউ (=মহান রাজা স্পলিরিস) কথাটি উৎকীর্ণ রয়েছে এবং অপর পিঠে জিউসের প্রতিকৃতি ও খরোষ্ঠী লিপি উৎকীর্ণ রয়েছে। তৃতীয় ধরনের মুদ্রায় তার সঙ্গে ইন্দো-সিথিয় শাসক প্রথম আজেসের নাম উৎকীর্ণ রয়েছে।   তথ্যসূত্র      বিষয়শ্রেণী:ইন্দো-সিথিয় রাজা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: ভাউকসার ইউনিয়ন-এ একত্রীকরণ করা হল।  আফতাবুজ্জামান (আলাপ) ১৮:০০, ৪ জুলাই ২০২৪ (ইউটিসি) ভাউকসার বাজার   – (অপসারণের প্রস্তাবনা দেখুনলগ দেখুন) () (نقاش) عبد الله ১৪:৪১, ২৪ জুন ২০২৪ (ইউটিসি)  @Abazizfahad অপসারণ প্রস্তাবনা দেওয়ার সময় কারণ উল্লেখ করতে হয়, আপনি কোনো কারণ উল্লেখ করেননি। যথাযথ কারণ যুক্ত করুন। —শাকিল (আলাপ · অবদান) ১৫:১৫, ২৫ জুন ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
আবদুল্লাহ ইবন আকিল (আরবি: عبد الله بن عقیل) ছিলেন হুসাইন ইবনে আলী-এর সঙ্গীদের মধ্যে একজন, যিনি কারবালার যুদ্ধ-এ শহীদ হন।   বংশ  আকিল ইবনে আবি তালিব-এর একই নামে দুইজন সন্তান ছিলেন, যাদের নাম ছিল আবদুল্লাহ। এক জনকে বলা হতো আবদুল্লাহ আল-আকবার (বয়োজ্যেষ্ঠ) এবং অপরজন আবদুল্লাহ আল-আসগর (কনিষ্ঠ)। কিছু উৎস থেকে জানা যায়, তার উভয় সন্তানই কারবালার যুদ্ধে শহীদ হন। এই আবদুল্লাহ হলেন আবদুল্লাহ আল আকবার। আবদুল্লাহ বিয়ে করেন মাইমুনাকে, যিনি ছিলেন আলী ইবনে আবি তালিবের কন্যা।  কারবালার যুদ্ধে  তার নাম জিয়ারাত শুহাদা গ্রন্থে আবু আবদুল্লাহ ইবনে মুসলিম ইবন আকিল হিসেবে উল্লেখ করা হয়েছে। তিনি তার পরিবারের অন্যান্যদের মতো কারবালার যুদ্ধে নিহত হয়েছিলেন।  তথ্যসূত্র   বিষয়শ্রেণী:৬৮০-এ মৃত্যু বিষয়শ্রেণী:কারবালার যুদ্ধে নিহত ব্যক্তি বিষয়শ্রেণী:৬০০-এর দশকে জন্ম বিষয়শ্রেণী:হোসাইন ইবনে আলী বিষয়শ্রেণী:হুসাইনীয়
মিউ লে (জন্ম ৫ জুলাই ১৯৯১, হো চি মিন সিটিতে) একজন ভিয়েতনামি সঙ্গীতশিল্পী ও অভিনেত্রী। Biến đổi nhan sắc của Miu Lê sau 7 năm  Không đóng 'bà nội', 'bà sếp', Miu Lê sẽ sexy thế này!   জীবন এবং কর্মজীবন  মিউ লে এর আসল নাম লে আন নাট, তিনি হো চি মিন সিটির ভো থি সাউ হাইস্কুলে পড়াশোনা করেছেন।   তথ্যসূত্র    বহিঃসংযোগ        বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:ভিয়েতনামি টেলিভিশন অভিনেত্রী বিষয়শ্রেণী:ভিয়েতনামি চলচ্চিত্র অভিনেত্রী বিষয়শ্রেণী:ভিয়েতনামি পপ সঙ্গীতশিল্পী বিষয়শ্রেণী:২১শ শতাব্দীর ভিয়েতনামি গায়িকা
চরনিলক্ষীয়া ইউনিয়ন বাংলাদেশের ময়মনসিংহ জেলার সদর উপজেলার অন্তর্গত একটি ইউনিয়ন।   ব্রহ্মপুত্র নদের তীরে অবস্থিত।    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭   আরও দেখুন   শম্ভুগঞ্জ রেলওয়ে স্টেশন   ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:ময়মনসিংহ সদর উপজেলার ইউনিয়ন
আস্কর আলী পণ্ডিত: একটি বিলুপ্ত অধ্যায় বাংলাদেশের অন্যতম লোককবি আস্কর আলী পণ্ডিতের জীবন ও সাহিত্যকর্মের উপর রচিত একটি গবেষণাধর্মী গ্রন্থ।। গ্রন্থটির লেখক শামসুল আরেফীন। ২০০৬ সালের ফেব্রুয়ারিতে বলাকা প্রকাশনী গ্রন্থটি প্রকাশ করে।   সারসংক্ষেপ  আস্কর আলী পণ্ডিত চট্টগ্রামের সাতকানিয়া থানার পুরানগড় এলাকায় ১৮৪৬ খ্রিষ্টাব্দে জন্মগ্রহণ করেন। পরবর্তীকালে চট্টগ্রামের পটিয়া উপজেলার শোভনদণ্ডী গ্রামে এই কবি স্থায়ী বসতি গড়ে তোলেন। তিনি মাইজভান্ডারী তরিকার অনুসারী ছিলেন। মাইজভান্ডারী তরিকার হজরত আহমদুল্লাহ মাইজভান্ডারীর খলিফা ফজল রহমানকে তিনি দীক্ষাগুরু হিসেবে মান্য করতেন। ১৯২৭ খ্রিষ্টাব্দে মৃত্যুবরণ করেন আস্কর আলী। জীবদ্দশায় তিনি প্রচুর গান ও একাধিক পুঁথি রচনা করেন। তাঁর উল্লেখযোগ্য গান-কী জ্বালা দি গেলা মোরে, কী লইয়া যাইয়ুম ঘরে সন্ধ্যাকালে আইলাম বাজারে, এক সের পাবি দেড় সের খাবি ঘরত নিবি কী, ডালেতে লড়িচড়ি বৈও চাতকি ময়নারে প্রভৃতি । তাঁর গানগুলোর সুরে বিশেষ মাদকতা থাকায় গানগুলোকে বাংলা গানের বিশেষ সম্পদ হিসেবে বিবেচনা করা হয়। এমনকি, এ কারণে আস্কর আলী পণ্ডিতকে হাছন রাজার মতো ভাবুক ও গীতিকারও মনে করা হয়।  তাঁর পঞ্চসতী প্যারজান, জ্ঞান চৌতিসা, বর্গসাস্ত্র, হাফেজ বাহাদুর, নন্দবিলাস প্রভৃতি গ্রন্থের বিভিন্ন ছিন্ন অংশ এবং স্থানীয় মানুষের স্মৃতি থেকে সংগৃহীত গানগুলোর (প্রায় ৩০০) সঙ্গে তাঁর সংক্ষিপ্ত জীবনকাল নিয়ে শামসুল আরেফীন প্রকাশ করেছেন ১১২ পৃষ্ঠার ‘আস্কর আলী পণ্ডিত : একটি বিলুপ্ত অধ্যায়’ গ্রন্থটি।   তথ্যসূত্র   বিষয়শ্রেণী:২০০৬-এর বই বিষয়শ্রেণী:বাংলা ভাষার বই